Vandag se sportnuusIsrael Folau het nie die knie gebuig nie. Foto: Twitter. Rugby: Die diepgelowige Folau het staande gebly toe sy spanmaats die knie gebuig het vóór hul ligawedstryd teen St Helens. Hoewel sy aksies kritiek ontlok het, het McNamara gesê dat dit die speler se persoonlike keuse is. “As spelers en afrigters is ons gekant teen rassisme, maar daar is sommige spelers wat besluit het om nie die knie te buig nie. Dit is hul persoonlike keuse en as bestuur het ons besluit dat ons enigiemand se keuse sal respekteer,” het hy gesê. Die talentvolle heelagter het verlede jaar op sy Instagram-rekening geplaas dat hel op dronkaards, gays, leuenaars, hoereerders, diewe, ateïste en afgodedienaars wag, tensy hulle hulself bekeer. Hy het bygevoeg dat net “Jesus kan red”. Folau se kommentaar is deur RA veroordeel en hulle het sy kontrak beëindig. Die sportbeheerliggaam het aangevoer dat sy inskrywing die spelers se etiese kode verbreek het en dat dit ’n minagtende gebruik van sosiale media was. Op sy beurt het Folau weer skadevergoeding van R140 miljoen geëis. Die twee partye het egter ’n skikkingsooreenkoms bereik. Krieket: Die tuisspan het verlede week die reeks teen die Wes-Indiese Eilande met 2 – 1 gewen. F1: Hamilton het 88 punte, terwyl sy Mercedes-spanmaat Bottas 58 punte het.